Սեմինարին բացման խոսքով հանդես է եկել Հայաստանի Հանրապետությունում ԱՄՆ դեսպանության Թմրամիջոցների դեմ պայքարի և իրավապահ համագործակցության (ԹՊԻՀ/INL) գրասենյակի աշխատակից Ադի Հոլովեյը: Սեմինարն անց էին կացնում ԱՄՆ Մերիլենդ նահանգի գլխավոր դատախազի օգնական Ռոբերտ Թեյլորը և Նյու Յորք նահանգի գլխավոր դատախազի օգնական Քրիստեն Բիտետոն: Եռօրյա սեմինարի ընթացքում ներկայացվել են դատափորձագիտական ոլորտին վերաբերող հետևյալ թեմաները՝ «Փորձաքննական ապացույցի ստացումը արդի քրեական արդարադատության ժամանակաշրջանում», «Ինչպես են հավանություն չստացած փորձաքննական մեթոդները դառնում այդպիսին և ինչպես են դրանք մնում օգտակար», «Փորձաքննական ապացույցների փուլերը. հավաքում, վերլուծություն և ապացուցողական կիրառում», «Ապացույցի անվտանգություն, պահում, ախտահարման ռիսկեր և փոխանցման փաստաթղթավորում», «Ապացույցի հետ վարվելը և փոխանցման փաստաթղթավորումը», «Ապացույցի օգտագործումը դատարանում», «Սխալ դատավճիռներ և փորձաքննական ապացույցը»: Սեմինարի շրջանակներում քննարկվել են մեթոդների, դրանց զարգացման և կատարելագործման, ապացույցների հավաքագրման կարգի, դրանց պահպանման և փորձաքննության արդյունքների գնահատման վրա ազդեցության, փորձաքննական լաբորատորիաների ընթացակարգերի և չափորոշիչների մի շարք հարցերի վերաբերյալ, ուշադրություն դարձնելով փորձաքննությունների միջոցով ապացույցների ստացման արժանահավատության բարձրացման կարևորությանը նաև այն հանգամանքին, թե «ինչպես փորձաքննությունների իրականացմամբ գիտական արդյունքները պարզ կերպով ներկայացնել հասարակ մարդուն և ինչպես գիտական ցուցմունքին այլ կերպ վերաբերել քան այլ տեսակի ցուցմունքներին»: